**REPUBLIKA HRVATSKA**

KARLOVAČKA ŽUPANIJA

**Osnovna škola Eugena Kvaternika**

47245 RAKOVICA, Rakovica 95

KLASA: 602-01/18-01/11

URBROJ: 2133-38-18/1

**Izvješće o radu Osnovne škole Eugena Kvaternika Rakovica**

**za 2017./18. godinu**

**Rakovica, srpanj 2018.**

OSNOVNI PODACI O ŠKOLI

|  |  |
| --- | --- |
| **Naziv škole:** | **OŠ EUGENA KVATERNIKA RAKOVICA** |
| **Adresa škole:** | **RAKOVICA 95 ; 47 245 RAKOVICA** |
| **Županija:** | **KARLOVAČKA** |
| **Telefonski broj:** | **047 784 070** |
| **Broj telefaksa:** | **047 784 016** |
| **Internetska pošta:** | [**os-rakovica@os-ekvaternika-rakovica.skole.hr**](mailto:os-rakovica@os-ekvaternika-rakovica.skole.hr) |
| **Internetska adresa:** | **os-ekvaternika-rakovica.skole.hr** |
| **Šifra škole:** | **04-219-001** |
| **Matični broj škole:** | **3311279** |
| **OIB:** | **89016155247** |
| **Upis u sudski registar:** | **U Karlovcu, 14. veljače 1996. godine** |
|  |  |
| **Ravnateljica škole:** | **Vera Ljubanović Grdić** |
|  |  |
| **Broj učenika:** | **179** |
| **Broj učenika u razrednoj nastavi:** | **76 (11 učenika u PŠ)** |
| **Broj učenika u predmetnoj nastavi:** | **103** |
| **Broj učenika s posebnim potrebama:** | **5** |
| **Broj učenika putnika:** | **140** |
| **Ukupan broj razrednih odjela:** | **12** |
| **Broj razrednih odjela RN-a:** | **6** |
| **Broj razrednih odjela PN-a:** | **6** |
| **Broj smjena:** | **1** |
| **Broj radnika:** | **40** |
| **Broj učitelja predmetne nastave:** | **19** |
| **Broj učitelja razredne nastave:** | **6 +2** |
| **Broj stručnih suradnika:** | **2** |
| **Broj ostalih radnika:** | **12** |
| **Broj pomoćnika u nastavi:** | **3** |
| **Broj nestručnih učitelja:** | **0** |
| **Broj pripravnika:** | **1** |
|  |  |
| **Broj računala u školi:** | **24 za učenike + 16 za učitelje + 6 uredi** |
| **Broj specijaliziranih učionica:** | **9** |
| **Broj općih učionica:** | **5** |
| **Broj športskih dvorana:** | **1** |
| **Broj športskih igrališta:** | **2** |
| **Školska knjižnica:** | **1** |
| **Školska kuhinja:** | **1** |

**1. UVJETI RADA**

**1.1.Obilježja školskog područja**

Uz Matičnu školu u Rakovici školsko područje je podijeljeno na 9 područnih škola. Za sada radi Matična škola u Rakovici i Područna škola Braće Pavlić Drežnik Grad. Školska zgrada u Selištu Drežničkom izgrađena 2011. godine nije bila u funkciji škole nego je 2013. prenamijenjena u dječji vrtić i po Odluci Školskog odbora i Suglasnost Županijske skupštine Karlovačke županije darovana Općini Rakovica bez naknade. Ukoliko bi Općina Rakovica prestala u objektu provoditi predškolski odgoj, objekt mora vratiti školi bez ikakvih potraživanja bez obzira što je uložila značajna sredstva i u objekt i okoliš. Ugovor o darovanju između ravnateljice i načelnika potpisan je 3. kolovoza 2018. uz nazočnost župana Karlovačke županije.

Ostali objekti područnih škola zarasli su u drač i propadaju. Za PŠ Grabovac i česticu u Drežnik Gradu izvršena je procjena tržišne vrijednosti i ovih dana objavljuje se javni natječaj za prodaju istih.

Upisno područje MŠ u Rakovici obuhvaća naselja: Broćanac, Oštarski Stanovi, Stara i Nova Kršlja, Rakovičko Selište, Kordunski Ljeskovac, Basara, Jamarje, Lipovac, Mašvina, Lipovača, Rakovica, Čatrnja, Selište Drežničko, Korita, Grabovac, Irinovac, Brajdić Selo i Jelov Klanac.

Upisno područje PŠ Braće Pavlić u Drežnik Gradu obuhvaća naselje Drežnik Grad.

Ukupno 149 učenika putnika koristilo je organizirani prijevoz s dva autobusa uz financiranje Karlovačke županije. Troje učenika iz smjera Lipovca prevozili su se školskim kombijem kao i učenici razredne nastave iz Oštarskih Stanova i Selišta Rakovičkog.

**1.2. Materijalni uvjeti**

Matična škola obuhvaća unutrašnji prostor od 2072,29 m2, a PŠ Braće Pavlić 288,60 m2.

Što se tiče prostorne opremljenosti u matičnoj školi postoji 11 učionica, jedan kabinet biologiju i kemiju, jedna radionica za tehničku kulturu i fiziku, specijalizirana učionica za nastavu informatike, dvorana za tjelesnu i zdravstvenu kulturu, knjižnica s donekle opremljenim knjižnim fondom, školska kuhinja, također djelomično opremljena, zbornica i upravni dio zgrade.

Učionice se redovito uređuju i opremaju, tako da je ukupno 10 učionica opremljeno projektorima, a jedna učionica RN suvremenom interaktivnom pločom. Ove godine nabavljena su 3 prijenosna računala, 4 projekcijska platna i dva nosača projektora. Također su kupljene dvije geografske karte RH.

Informatička učionica opremljena je s 22 računala tako da svaki učenik za rad ima na raspolaganju jedno računalo. Što se tiče digitalne zrelosti, naša škola ima razinu 2 od 5.

U Područnoj školi Drežnik Grad postoje dvije učionice, s velikim polivalentnim prostorom, jedan kabinet, školska kuhinja, uređen sanitarni čvor i zbornica. Iako je nova školska zgrada Područne škole puštena u rad prije 13 godina, na njoj su već prijašnjih godina vidljiva oštećenja. Okrečena je zbornica, prebojana i zaštićena je vanjska i unutrašnja stolarija. Za potrebe nastave nabavljeno je prijenosno računalo.

Trenutno se radi na pronalaženju rješenja za uklanjane stabala u školskom dvorištu koja predstavljaju opasnost za sve.

Obje škole se griju sistemom centralnog grijanja na loživo ulje.

Od školske godine 2013./ 2014. u primjeni je e-Dnevnik.

U školskoj kuhinji pripremali su se obroci i to tri puta tjedno kuhano i dva puta mliječni obrok.

Cijena obroka je 6 kn. Usluge kuhinje koristilo je 167 učenika i dio zaposlenika. Za 52 učenika Općina Rakovica je osigurala sredstva prema svom Socijalnom programu.

U školskoj kuhinji izvršeni su radovi na obnovi vodovodnih i električnih instalacija, te su zamijenjene keramičke pločice te uz prijašnja ulaganja u opremu možemo reći da je školska kuhinja dobro opremljena. Dalje će se raditi na uvođenju plinskih instalacija kako ne bi bili ovisni o električnoj energiji koja u našem mjestu često pravi probleme.

Za potrebe obnove knjižnog fonda izdvojeno je 6.000,00 kn iz sredstava Općine Rakovica i 2.000,00 kn iz MZO-a.

Školska knjižnica dobila je nov namještaj po standardu za školske knjižnice. Nedostaje još opreme u vidu računala kako bi to postao pravi funkcionalni interdisciplinarni prostor za stjecanje znanja i vještina. Ove godine četiri učionice u prizemlju su uređene na način da je izbrušen i prelakiran parket. U učionici tehničke kulture kupljene su nove klupe i stolice, a u učionici hrvatskog jezika na katu obnovljene su klupe na način da su na metalnu konstrukciju postavljene nove drvene ploče i police. Radove su izvršili učenici Šumarske i drvodjeljske škole iz Karlovca sa svojim voditeljem radionice. Isti izvođači bit će na izmjeni unutrašnjih vrata (8 kom) u prizemlju do početka školske godine.

Od 2018. godine oba objekta su osigurana kod osiguravateljske kuće Croatia.

**1.3. Radnici školske ustanove**

U školi je zaposleno 39 djelatnika i 3 asistentice u nastavi. Učitelja razredne nastave ima 4 i još dvije učiteljice su na porodiljskom dopustu. 19 je učitelja predmetne nastave plus dvije učiteljice na porodiljskom dopustu. Četvero učitelja radilo je na dvije, a jedna učiteljica na tri škole. Škola ima knjižničarku na pola i pedagoga na puno radno vrijeme.

Na tehničko- administrativno i računovodstvenim i upravljačkim poslovima zaposleno je 9 radnika. Jedna radnica je na porodiljskom dopustu.

Većina zaposlenih su putnici.

**2. ORGANIZACIJA RADA**

**2.1. Podaci o učenicima, razrednim odjelima i organizaciji nastave**

U školskoj godini 2017./2018. bilo je ukupno 179 učenika. U razrednoj nastavi (učenici od 1. do 4. razreda) je bilo 76 učenika u 6 razrednih odjela. Od tog broja 65 učenika u 4 razrednih odjela je u Matičnoj školi u Rakovici, a 11 učenika je u 2 kombinirana razredna odjela u Područnoj školi Braće Pavlić Drežnik Grad,

Prvi i treći razred u Područnoj školi Braće Pavlić u Drežnik Gradu pohađalo je 6 učenika, a drugi i četvrti razred broji 5 učenika.

U predmetnoj nastavi (učenici od 5. do 8. razreda) ukupno je bilo 103 učenika u 6 razrednih odjela.

Ukupno Osnovna škola Eugena Kvaternika u Rakovici imala je 179 učenika u 12 razrednih odjela. Svi učenici putnici, njih 140 imaju organiziran besplatan prijevoz od kuće do škole i obratno.

Nastava se izvodila u jednoj smjeni od 8.00 do 13.50 sati.

**2. 2. Godišnji kalendar rada škole**

Početak nastave bio je 5. rujna 2017. prema Odluci ministra, a završetak 15. lipnja 2018. U tom razdoblju ostvareno je 175 nastavnih dana što je odstupanje od planiranih 178 nastavnih dana zbog nepovoljnih vremenskih uvjeta u drugom polugodištu. PŠ Braće Pavlić ostvarila je 176 nastavnih dana.

**3. KULTURNA I JAVNA DJELATNOST ŠKOLE**

**3.1. Suradnja s lokalnom zajednicom**

Prigodnim programom i prigodnom prodajom ukrasnih predmeta sudjelovali smo na Uskrsnom i Božićnom sajmu.

Na svetog Nikolu naši učenici i dio učitelja su razveselili polaznike vrtića prigodnim programom i darovima.

Sudjelovali smo i u obilježavanju 26. godišnjice pogibije hrvatskog branitelja Ante Mlađana u Jelovom Klancu i stradanja djece u Grabovcu.

Povodom Dana škole služena je sveta misa za Eugena Kvaternika i ustanike, te za pokojne učitelje i učenike koji su radili ili polazili našu školu.

Povodom blagdana Svih svetih, učenici su zajedno s učiteljima zapalili svijeće na spomeniku hrvatskim braniteljima.

Učenici 4. razreda matične i područne škole posjetili su PP Slunj i vodeničarsko naselje Rastoke.

U suradnji s udrugom branitelja Rakovice i Slunja obilježili smo pad Rakovice misom zadušnicom za sve stradale, polaganjem cvijeća i paljenjem svijeća na spomeniku hrvatskim braniteljima i prigodnim predavanjem za učenike osmog razreda naše škole i Srednje škole Slunj.

U suradnji s DVD-om Rakovica i DUZS održana je vježba evakuacije i spašavanja.

U vrijeme Došašća održan je nastup tamburaškog orkestra i pjevačkog zbora škole u župnoj crkvi u Rakovici.

Na božićnoj priredbi uspješniji učenici su dobili nagrade od Općine Rakovica, tablete.

Na poziv TZ Rakovica sudjelavali smo na Tour of Croatia kao gledatelji u svrhu turističke promidžbe našeg mjesta. Bili smo jedan od domaćina Utrke mira.

U prigodi obilježavanja Dana pobjede i domovinske zahvalnosti predstavnici učenika i učitelja položili su cvijeće i zapalili svijeće na spomeniku hrvatskih branitelja u Rakovici.

Također je škola surađivala sa Srednjom školom Slunj i Srednjom školom Plitvička jezera gdje naši učenici posjećuju navedene škole u svrhu upoznavanja s onim programima što ih te škole nude. Predstavnici Šumarske i drvodjeljske i Prirodoslovno- obrtničke škole također su predstavili svoje programe učenicima osmog razreda.

**3.2. Obilježavanje posebnih datuma**

Posebno smo obilježili početak i završetak nastavne godine svetim misama, Dan škole i Dan neovisnosti, Dan zahvalnosti za plodove zemlje, Mjesec knjige, Dan svemira, Dan europskih jezika, Dan sjećanja na žrtvu Vukovara, Dan sjećanja na žrtve holokausta, Maskenbal, Valentinovo, Dan voda i Dan biološke raznolikosti, Majčin dan,

U suradnji s Crvenim križom Slunj provedena je akcija Solidarnost na djelu gdje se prikupio znatan broj školskog pribora, novca i ostalog.

U akciji Caritasa za 1000 radosti prikupljeno je 1.150,00 kn, od kojih smo 650,00 kn uplatili na račun Caritasa, a 500,00 kn uz ostale darove darovali obitelji naših učenika za koju smo smatrali da je najpotrebnije.

U sklopu redovitog pastorala školu je pohodio biskup Gospićke biskupije Zdenko Križić zajedno sa župnikom Goranom Antunovićem.

Povodom Dana škole predstavljen je prvi broj školskog lista Eugenij.

Bili smo domaćini Županijskog natjecanja iz geografije i međuopćinskog natjecanja crvenog križa.

Naša škola ugostila je učitelje geografije Karlovačke županije koji su u Rakovici održali ŽSV u sklopu čega su posjetili JU Baraćeve špilje i siranu Turkalj.

U organizaciji knjižničarke Maje Knežević Djak učenici 4. r. su sudjelovali u projektu Kviz za poticanje čitanja i Bookmark Exchange Project i prigodno obilježili Dan kravate.

Učenici 8. razreda s razrednicom Anitom Hodak pripremili su edukativni materijal na temu vršnjačkog nasilja povodom Dana ružičastih majica i prikazali učenicima predmetne nastave.

Pod vodstvom učiteljice Valentine Blašković održano je informatičko natjecanje Dabar, učenici su sudjelovali u projektima CODE CLUB, Croatian Makers liga, ProMikro.

Naši učenici sa svojim učiteljima sudjelovali su na raznim likovnim i literarnim natječajima od kojih je najuspješniji bio na temu kulturne baštine u Gornjem Muću gdje je učenik Fran Hodak nagrađen.

Učenici naovinarske grupe pod vodstvom učiteljica Andreje Lukenda i Katarine Rendulić jednom mjesečno uređivali su emisiju Veliki odmor na Radio Slunju.

Učenici 8. su se okušali kao čuvari prirode na jedan dan u NP Plitvička jezera.

Po prvi put upriličena je noć knjige.

Učenici predmetne nastave posjetili su predstave u Karlovcu i Zagrebu, a učenici razredne nastave gledali su gostujuće predstave u našoj školi.

Učenici PŠ sudjelovali su u obilježavanju Dana biološke raznolikosti prigodnom radionicom i izložbom u kompleksu Baraćevih špilja.

Učenici 2. razreda posjetili su dnevni boravak za osobe treće dobi u Slunju gdje im je prikazana predstava Ježeva kućica i izrada ježića od gline.

Učenici 3. i 4. razreda prisustvovali su radionici pisanja pisanica tradicionalnim načinom.

U našoj školi je također održana uskrsna radionica.

**4. ZDRAVSTVENO – SOCIJALNA ZAŠTITA UČENIKA**

Zdravstvena zaštita učenika odvijala se prema dogovorenim terminima sa Službom za školsku medicinu iz Karlovca

* Sistematski pregledi djeteta prije upisa u prvi razred osnovne škole u DZ Slunj
* Sistematski pregledi u V razredu osnovne škole (praćenje psihofizičkog razvoja)
* Sistematski pregledi u VIII razredu osnovne škole u svrhu utvrđivanja zdravstvenog stanja i sposobnosti s obzirom na daljnje školovanje ( profesionalna orijentacija )
* Ciljani sistematski pregledi – u ostalim razredima:

III raz- TT/TV, ispitivanje vida i boja

VI raz- TT/TV, pregled kralježnice

VII raz- ispitivanje sluha- audiometrija

VIII raz- ispitivanje sluha- audiometrija

Također provedene su mjere higijensko – epidemiološke zaštite cijepljenja i docijepljivanja koje se provelo prema obveznom godišnjem programu cijepljenja.

Provedena je higijensko sanitarna kontrola škole i nadzor nad školskom kuhinjom, zdravstvenom ispravnošću vode i prehranom učenika. U školi je organizirana prehrana učenika, 3 puta kuhani i dva puta mliječni obrok. Učenici područne škole također dobivaju iste obroke na propisan način.

Izrađena je studija o provedbi i uvođenju cjelovitog HACCP – sustava.

U svrhu promicanja zdravog života održana su predavanja za učenike od 5. do 8. razreda na temu ovisnosti. U tu svrhu predavanja su održali djelatnici Crvenog križa Slunj i Policijske postaje Slunj.

* Alkoholizam
* Narkomanija
* Ovisnost pušenja
* Poremećaji u ponašanju i maloljetnička delikvencija

Za učenike razredne nastave predavanja su održana iz područja

* Prometa
* Trgovanje ljudima
* Osobna higijena

Nositelji su također CK Slunj i PP Slunj.

Učenicima i roditeljima podijeljene su brošure Izazovi odrastanja i Droga i mladi.

Sadržaji zdravstvene, socijalne i ekološke zaštite realiziraju se i na satovima razrednika i

ostalih predmeta.

**Projekti:** Shema školskog voća i povrća – jednom tjedno svi učenici dobivaju voće od 2013. godine

Program mlijeka u školi – jednom tjedno od 2017./18.

Nositelj projekta je Karlovačka županija, a plaća se iz ESF-a.

Karlovačka županija za inkluzivne škole- osiguravanje pomoćnika u nastavi za učenike s teškoćama u razvoju.

Škola surađuje s Udrugom Zvončići gdje njihova psihologinja jednom tjedno održava radionice i radi individualno s učenicima.

Također surađujemo s centrom za rehabilitaciju Ozalj gdje jednom mjesečno dolazi defektologinja i pomaže učiteljima i učenicima s teškoćama u razvoju.

**5. STRUČNO USAVRŠAVANJE**

Plan individualnog usavršavanja za tekuću školsku godinu dužni su voditi svi učitelji i stručni suradnici i popunjavati prema izvršenju pojedine edukacije.

Učitelji i stručni suradnici sudjelovali su na stručnim aktivima u školi i vodili zapisnike o provedenim sastancima i bili su uključeni u usavršavanje izvan škole. Pregledom dostavljenih potvrda o stručnom usavršavanju primjećeno je da su kod nekih djelatnika zadnje potvrde izdane 2012. što je nedopustivo u vrijeme kada se velika važnost pridaje cjeloživotnom obrazovanju.

U kolovozu će se u školi održati edukacije iz područja pedagogije i psihologije za sve učitelje i stručne suradnike.

**6. RAD UPRAVNIH I STRUČNIH TIJELA, STRUČNIH SURADNIKA I RAVNATELJA ŠKOLE**

**6.1. Rad učiteljskog vijeća**

U tijeku školske godine održano je 11 sjednica u popodnevnim satima. Sadržaj sjednica je bio:

* Organizacija i priprema školske godine
* Izrada ŠK-a
* Prijedlozi za GPPR-a škole
* Dopisi MZO-a i Ureda državne uprave
* Pripremanje za nastavu
* Ocjenjivanje
* Osnivanje povjerenstava
* Obilježavanje datuma
* Utvrđivanje uspjeha učenika na kraju nastavne godine

**6.2. Rad razrednih vijeća**

* Analiza odgojno- obrazovnog stanja u razrednim odjelima
* Realizacija nastavnog plana i programa za pojedine predmete
* Predlaganje pedagoških mjera za učenike
* Predlaganje mjera za poboljšanje uspjeha u učenju i vladanju

**6.3. Rad razrednika**

* Održavanje satova razrednika
* Održavanje roditeljskih sastanaka
* Individualni razgovori s roditeljima
* Vođenje pedagoške dokumentacije
* Suradnja s defektologinjom, psihologinjom i službom za profesionalnu orijentaciju

**6.4. Rad stručne suradnice knjižničarke**

* Provođenje programa prema GPPR-a, neposredni rad s učenicima
* Stručni rad oko sređivanja knjižnog fonda
* Obilježavanje posebnih datuma i događaja
* Kviz za poticanje čitanja
* Organizacija susreta s književnicom I. Francišković Olrom
* Koordinacija i suradnja s voditeljem mobilne knjižnice
* Prijava na različite natječaje
* Uređivanje panoa
* Redovito stručno usavršavanje
* Rad na projektu obnove i opremanja školske knjižnice po standardu za školske knjižnice
* Vođenje propisane dokumentacije i dnevnika rada

**6.5. Rad stručnog suradnika pedagoga**

* Rad na GPPR-a škole
* Suradnja na izradi ŠK-la
* Organizacija događanja u školi
* Praćenje učenika s posebnim oblikom školovanja
* Individualni rad s učenicima
* Individualni rad s roditeljima
* Rad na satovima razrednika
* Sudjelovanje u radu učiteljskih i razrednih vijeća i vijeća roditelja
* Sudjelovanje u radu stručnih aktiva
* Rad na profesionalnoj orijentaciji učenika 8. r.
* Upisi u 1. r.
* Suradnja s timom školske medicine
* Analiza usklađenosti škole s pedagoškim standardom

Potrebno dati na uvid dnevnik rada.

**6.6. Rad Školskog odbora, Vijeća roditelja i Vijeća učenika**

Održano je 9 sjednica ŠO na kojem su se donosile odluke iz nadležnosti ŠO.

Održane su 3 sjednice VR-a. Na sjednicama su roditelji izražavali nezadovoljstvo stanjem u školi, prvenstveno postupcima pojedinih učitelja.

Vijeće učenika sastalo se dva puta i davalo je mišljenje o prijedlogu Pravilnika o kućnom redu. Učenici su iznosili prijedloge u vezi poboljšanja uvjeta u školi i imali su primjedbe na zabranu nošenja mobitela. Također su izrazili negodovanje na ophođenje pojedinih učitelja i korištenje mobitela za vrijeme nastave.

**6.7. Rad ravnateljice**

Ravnateljica je kao poslovodni i stručni voditelj škole odrađivala poslove predviđene

GPPR-a.

* Izrada GPPR-a škole
* Suradnja s učiteljima na izradi ŠK-a
* Posjet nastavi
* Zamjene za odsutne učitelje
* Izrada općih akata i dokumenata škole
* Izrada financijskih i planova nabave
* Izrada različitih izvješća
* Organizacija događanja u školi
* Predstavljanje škole
* Stručno usavršavanje
* Individualni razgovori s učenicima, učiteljima i roditeljima
* Suradnja sa svim institucijama i udrugama

**7. REALIZACIJA NASTAVNOG PLANA I PROGRAMA**

**7.1. Planiranje i programiranje**

Učitelji i stručni suradnici su izrađivali godišnje i mjesečne planove rada i ostavljali ih na radnoj površini računala u zbornici kako bi u slučaju potrebe zamjena bilo moguće nastaviti rad. Na isti način dostavljani su i planovi permanentnog usavršavanja, program dodatne nastave i realizacija GOO-a. Plan i program izvannastavnih aktivnosti vodio se u posebnim bilježnicama za tu namjenu.

Učitelji koji nisu bili ažurni u izvršavanju obveza su upozoreni.

**7.2. Realizacija nastavnog plana i programa**

Nastavni plan i program realiziran je iz svih nastavnih predmeta u svim razredima u 175 nastavnih dana, dok je PŠ Braće Pavlić Drežnik Grad imala 176 nastavnih dana.

**7.3. Rad i postignuća u redovnoj i izbornoj nastavi**

Od 179 učenika na kraju nastavne godine na dopunski rad upućeno je dvoje učenika iz razredne nastave Hrvatski jezik i matematika) i 7 učenika iz predmetne nastave (Matematika).

Nakon dopunskog rada svi učenici prelaze u viši razred.

**7.4. Rad i postignuća u dodatnom radu i rad s darovitim učenicima**

Dodatna nastava bila je organizirana za učenike koji postižu bolje rezultate u pojedinim predmetima.

Nastava je bila organizirana iz Hrvatskoga jezika, Matematike, Fizike, Kemije, Povijesti, Geografije.

Provedena je identifikacija darovitih učenika trećeg razreda u suradnji s OŠ Plaški koja ima kapacitete za provedbu.

Od 18 učenika nema darovitih, ali ima troje iznad prosjeka.

**8. ANALIZA ODGOJNO- OBRAZOVNIH POSTIGNUĆA**

Prilog tablica

**8.1. Prikaz postignuća na natjecanjima i smotrama**

|  |  |  |  |  |
| --- | --- | --- | --- | --- |
| Redni br. | Područje natjecanja  školska | županijska | državna | Učitelj/ica |
| 1. | LiDraNo | + | + | Katarina Rendulić  Andrea Lukenda |
| 2. | HRVATSKI JEZIK |  |  | Anita Hodak |
| 3. | SIGURNO U PROMETU | + | + | Marica Car-Mihalić |
| 4. | MLADI TEHNIČARI | + |  | Marica Car-Mihalić |
| 5. | FIZIKA |  |  | Marica Car-Mihalić |
| 6. | ENGLESKI JEZIK |  |  | Marina Harkanovac |
| 7. | MATEMATIKA |  |  | Anja Skendžić |
| 8. | MATEMATIKA | + |  | Jurijana Šebalj Mesić |
| 9. | INFORMATIKA |  |  | Valentina Blašković |
| 10. | LIK | + |  | Maja Pestak |
| 11. | KEMIJA |  |  | Ivan Paulić |
| 12. | GEOGRAFIJA | + |  | Daliborka Grdić |
| 13. | VJERONAUČNA OLIMPIJADA | + |  | Antonia Bilen |
| 14. | CRVENI KRIŽ |  |  | Josip Štefanac |
| 15. | ŠŠK | + |  |  |

**8.2. Dopunska nastava i podaci o radu s učenicima s teškoćama u razvoju**

Dopunska nastava organizirana je za učenike koji teže svladavaju nastavne sadržaje iz Hrvatskoga jezika, Matematike, Kemije i Engleskoga jezika. Posebno se radilo i s učenicima s prilagođenim programom i individualiziranim pristupom.

Ukupno je 13 učenika s teškoćama u razvoju, 8 s redovitim programom i individualiziranim pristupom i 5 s prilagođenim programom.

**8.3. Realizacija plana izvanučioničke nastave**

Plan izvanučioničke nastave sastavni je dio Školskog kurikula i kao takav je realiziran s izmjenama:

* Okoliš škole kroz godišnja doba
* Europski školski sportski dan
* Posjet DVD-u Rakovica
* Memorijalni centar Domovinskog rata u Vukovaru
* Zagreb
* Škola u prirodi Selce
* Ekskurzija osmog razreda u srednju Dalmaciju
* Zaboky selo
* Memorijalni centar Nikola Tesla i Rizvanuša
* Rijeka
* Stari grad Cetin

**8.4. Rad i postignuća u izvannastavnim i izvanškolskim aktivnostima**

Zainteresiranim učenicima su na raspolaganju bile dostupne sljedeće aktivnosti:

Za zainteresirane učenike bile su dostupne izvannastavne aktivnosti:

* pjevački zbor škole,
* tamburaški zbor,
* grupa za estetsko uređenje škole,
* likovna grupa,
* literarna grupa,
* novinarska grupa,
* ekološka grupa,
* grupa cvjećara,
* školsko športsko društvo (nogomet, rukomet),
* plesna grupa,
* sportsko rekreativna skupina
* kreativna radionica
* vjeronaučna olimpijada
* prometna grupa,
* domaćinstvo,
* mladi tehničari,
* pomladak Crvenog križa

U PŠ braće Pavlić Drežnik djeluje skupina za glazbeni izričaj i skupina malih vrtlara.

S ponosom ističem rad učiteljica i spremačice u školskom vrtu. Za svaku školu nabavljen je komposter kako bi grupa cvjećara i vrtlara proširila svoju djelatnost i razvijali ekološku svijest kod učenika i odraslih.

Od izvanškolskih aktivnosti učenici su bili uključeni u NK „Eugen Kvaternik“ Rakovica, KUD „Izvor“ Rakovica, DVD Rakovica Taekwondo klub i rukometni klub „Drenak“. U te aktivnosti uključeno je bilo 60 učenika.

**9. PRIJEDLOG MJERA ZA POBOLJŠANJE UVJETA RADA I UNAPREĐENJE ODGOJNO-OBRAZOVNOG RADA**

|  |  |  |  |
| --- | --- | --- | --- |
| **MJERE ZA UNAPREĐIVANJE ODGOJNO-OBRAZOVNOG RADA** | **NOSITELJI** | **MJERE ZA UNAPREĐIVANJE MATERIJALNIH UVJETA RADA** | **NOSITELJI** |
| * kod učenika 1. razreda inzistirati na pravilnom oblikovanju slova | učitelji | -pribaviti nastavna sredstva i pomagala | Ravnateljica, Osnivač |
| * na svim predmetima inzistirati na rukopisu i pravopisu | učitelji | -unutrašnje uređenje škole | Ravnateljica, Osnivač |
| * u nastavi koristiti zorna nastavna sredstva, učiti na temelju iskustva | učitelji | -uređenje okoliša za potrebe izvanučioničke nastave | Osnivač  Svi zaposlenici |
| -razvijati radne navike kod učenika (pokazati primjerom) | Učitelji i stručni suradnici | -stvarati uvjete za pozitivno, stvaralačko i radno okruženje | Svi zaposlenici |
| * upoznavati učenike s životom i radom lokalne zajednice | Učitelji i stručni suradnici | Čuvati imovinu škole | Svi zaposlenici |
| * povećati angažman oko natjecanja u znanju * ponovo uključiti učenike u natjecanje Klokan * osmisliti i održati Večer matematike, znanosti i sl. | Učitelji i stručni suradnici |  |  |
| -razvijati kod učenika potrebu pomaganja i poštivanja različitosti | Učitelji i stručni suradnici |  |  |
| * partnerska suradnja roditelja i škole | Učitelji i stručni suradnici |  |  |
| * razvijati kod učenika navike za održivi razvoj | Svi zaposlenici |  |  |
| * osmišljavanje i organizacija projektnih dana | Stručni suradnici |  |  |

Naši donatori:

* JU Baraćeve špilje
* TZ Rakovica
* OPG Lavanda
* Obrt Potok
* Radio Slunj
* Ljekarne Čović Pavišić
* ŠŠS Karlovačke županije
* NP Plitvička jezera
* Lidl Hrvatska
* Comel
* ŽUC Karlovac

Izvješće pripremila ravnateljica Vera Ljubanović Grdić